open-index/open-wikipedia-markdown huggingface dataset:
Hiztegi

eskuinera|thumb|Hiztegi bat
**Hiztegi** bat alfabetikoki ordenatuta aurkezten diren hitz edo terminoen kontsultarako lana da. Hiztegiak egiteaz arduratzen den jakintzagaiari hiztegigintza deritzo. Ematen duen informazioa hiztegi motaren araberakoa da.

## Hiztegi motak 
* Hiztegi arrunta: hizkuntza baten hitzak biltzen ditu, haien esanahi guztiekin.
* Hiztegi etimologikoa: hizkuntza batean, hitz bakoitzaren jatorria azaltzen du.
* Sinonimoen eta antonimoen hiztegia: hitz bakoitzak dituen sinonimo eta antonimoak adierazten ditu.
* Hizkuntza hiztegia: beste hizkuntza batean, hitz baten baliokidea adierazten du.
* Hiztegi gramatikala: hitzak bildu beharrean, esamolde gramatikalak agertzen dira.
* Hiztegi zientifikoa: Medikuntzan edo arlo konkretuetan erabiltzen diren terminoak ezagutzeko erabiltzen da.

## Euskarazko hiztegi erabilgarrienak 
[thumb|270x270px|Adorez hiztegia, [Elhuyar Hiztegia|Elhuyar hiztegia, Elhuyar Hiztegi entziklopedikoa, Zientzia eta Teknologia Hiztegi entziklopedikoa, Elhuyar sinonimo hiztegia, Elhuyar euskara-ingelesa hiztegia, Morris euskara-ingelesa hiztegia, Sinonimoen Kutxa hiztegia... eta bukaeran UZEIren  Informatika eta Fisika hiztegiak.]]
Hiztegia.net webgunean biltzen dira euskaraz gehien erabiltzen diren hiztegiak. Besteak beste hauek:

### Hiztegi orokorrak 
Definizioak ematen dituzten hiztegien artean aurkitzen dira, esate baterako:

* Euskaltzaindiaren hiztegia
* 5000 Hiztegia
* Elhuyar Hiztegia

### Hiztegi elebidunak 
Euskara-gaztelania hiztegi erabilgarrienak hauek dira:

* 5000 Hiztegia
* Elhuyar Hiztegia

### Sinonimo eta antonimoen hiztegiak 
* Adorez 5000 Hiztegia
* UZEI sinonimoen Hiztegia
* Elhuyar sinonimo hiztegia
* Sinonimoen Kutxa hiztegia

### Euskarazko entziklopediak 

Fitxategi:Baliarraineko liburutegia 00 05 30 937000.jpeg
Fitxategi:Baliarraineko liburutegia.jpeg

## Esapideen bildumak 
Euskarazko esaerak, euskal esamoldeak, lokuzioak, esaera jatorrak topatzeko badaude zenbait tresna.
* Atsotitzak - Gotzon Garatek bildutako atsotitzak webgune batean, datu base formatuan.
* Intza Proiektua - Euskal Lokuzioak sarean, datu base formatuan.
* *Ortik eta Emendik* - Justo Mokoroak bildutako esamoldeen bilduma, datu base formatuan.

## Erreferentziak 
## Ikus, gainera 
* Definizio
* Testu corpus
* Euskarazko hiztegigintza
* Zerrenda:Euskal hiztegiak
* Euskalbar.
* Hiztegi Batua.
* Euskarazko entziklopediak

## Kanpo estekak 
* Orotariko Euskal Hiztegia (Euskaltzaindia, 1984, 4,6 milioi hitz)
* XX. Mendeko Euskararen Corpus Estatistikoa (Euskaltzaindia, 2002, 6 milioi hitz)
* Zientzia eta Teknologiaren Corpusa (Elhuyar eta IXA Taldea, 2006, 9 milioi hitz)
* Ereduzko Prosa Gaur (EHU, 2006tik, 25 milioi hitz 2013an)
* Lexikoaren Behatokia (Euskaltzaindia, 2010tik, 26 milioi hitz 2013an)
* Web Corpusen Atariko elebakarra (Elhuyar, 2013, 125 milioi hitz)
* Egungo Testuen Corpusa (EHU, 2000-2011, 204 milioi hitz)
* Goenkale corpusa
* Pentsamenduaren Klasikoak corpusaren kontsulta eta liburuak
* ZIO corpusa
* Zuzenbide corpusa
* http://www.uzei.com
* Eusko Jaurlaritzaren Euskararen corpus-plangintza.
Aitzarte (Altsasu)

**Aitzarte** Altsasuko dermioa da.

## Ikus, gainera 
* Altsasuko dermioen zerrenda
* Altsasu

## Kanpo estekak
Hitza (argipena)

**Hitza**k hainbat adiera ditu:

* **Hitza** hizkuntza bateko unitatea da.
* **Hitza** zenbait eskualdetako euskal egunkaria.
Santiago Bernabéu estadioa

**Santiago Bernabéu estadioa** Espainiako Madril hiriburuan dagoen futbol estadio bat da. Real Madrid taldearen zelaia da.

## Kokalekua 
Chamartín barrutian dago, Castellana pasealekuan.

## Eraikina 
1947ko abenduaren 14an inauguratu zen eta gaur egun 81.044 ikusleentzako edukiera du.

|Aireko ikuspegia.
Irudi:Estadio Santiago Bernabéu en 2016.jpg|Barnealdea.
Irudi:City of Madrid (18036089422).jpg|Zelaiaren ikuspegi panoramikoa.
Irudi:Estadio Santiago Bérnabeu (Mayo 2010) (4624134213).jpg|Kanpoaldea.

## Erreferentziak 
## Kanpo estekak 
* Santiago Bernabéu estadioa. Realmadrid.com
Girgintzako erreka

**Girgintzako erreka** Olaztin jaio eta Altsasuko Sagardiko dermioan Altzania ibaiarekin elkartzen da.

## Ikus, gainera 
* Altzania ibaia

## Kanpo estekak
Dantzaleku (Altsasu)

**Dantzaleku** Altsasuko dermioa da, San Pedroko baselizarantz bidean. Bertan daude kirol instalazio nagusiak: igerilekuak, bi futbol zelai eta atletismoa egiteko pista. Gainera merendatzeko hainbat mahai eta su-toki ere badira. Dermioaren mendebaldean siets bat dago, orain dela urte batzuk berreskuratu dena eta bertan Txuspo Poyo artistak etxola bat eraiki du zuhaitz batean.

Dirudienez izena San Pedro egunean erromeriatik herrira jaisterakoan bertan Altsasuko zortziko dantzatzen zelako datorkio. Gero hortik herrira dantzan jaisten zen zuzenean.

Espainiako Gerra Zibilaen ondoren naturgune hau partzialki hondatu zen, familia bati zegoen sietsa lehortzeko baimena eman baitzioten, bertan barazki ezberdinak landatzeko. Horretarako zulo batzuk egin zituzten ura ateratzeko. Hala ere gaur egun berreskuraturik dago eta bertan natura da nagusi. Haritzak, elorri txuriak eta masustondoak aurki daitezke, besteak beste. Igelak eta saguzarrak ere ugariak dira, sietsan aurki daitezkeen intsektuak direla eta.

## Ikus, gainera 
* Altsasuko dermioen zerrenda
* Altsasu

## Kanpo estekak
Sharon Stone

**Sharon Yvonne Stone** (Meadville, Pennsylvania, 1958ko martxoaren 10a - ) aktore estatubatuarra da.

Ezaguna egin zen batez ere *Basic Instinct* filma egin ondoren.

## Filmografia 
## Kanpo estekak 
* Sharon Stone aktorearen IMDBko fitxa irakurgai
Basomutur erreka

**Basomutur erreka** Larresalburun jaio eta Siata eta Basomutur dermioetatik pasa ondoren Errekalde errekarekin batu eta Uzkulluko erreka sortzen du. Siatatik pasatzerakoan urmael bat sortzen du. Bertan natur ingurugiroa berreskuratu eta zingira bat sortu da, ionterpretazio panelekin.

## Kanpo estekak
Antonio Okendo

**Antonio Okendo Zandategi** (Donostia, Gipuzkoa, 1577ko urria - Coruña, Espainia, 1640ko ekainaren 7a) itsasgizona eta militarra zen. Miguel Okendo almirantearen semea zen. Espainiako Errege Armadako almirante jenerala izan zen.

Donostian jaio zen 1577an eta 16 urte zituela Napoliko galeretan zerbitzatzera joan zen, Pedro de Toledo jeneralaren agintepean. Bere karrera gorabeheratsuan hainbat gudutan hartu zuen parte, bere ardurapeko ontzia inoiz galdu gabe, baina bereziki aipagarriak dira Brasilgo Pernambuco eta Todos Santos hiriak babestekoa (1631ko irailaren 12a), herbeheretarrak garaitu zituenekoa (1639ko irailaren 18a) eta Ingalaterraren kostaldeko The Downsekoa. Azken horretan, herbeheretarren ontzidiaren aurka, haiek baino baliabide gutxiagorekin borrokatu ostean, ontzi nagusia bakarrik geratu zen, egun osoan zehar etsaiaren ontzien eraso guztiz bortitzei jarki zitzaien eta atxilotu gabe ihes egitea lortu zuen. The Downseko gudaren ondoren Espainiara itzuli zen ontzi nagusiarekin eta salbatzea lortu zuten eta elkartu zitzaizkion ontzi gutxi batzuekin. Gaixorik eta akituta iritsi zen Coruñara (Espainia), eta hantxe hil zen 1640ko Gorpuzti egunean.

[thumb|erdian|300px|Okendoren estatua Okendo plazan, [Victoria Eugenia Antzokia|Victoria Eugenia antzokiaren eta Maria Cristina hotelaren artean, Donostian.]]

## Kanpo estekak
Basomutur (Altsasu)

**Basomutur** Altsasuko dermioa da. Bertatik igarotzen da Basomutur erreka eta izen bera daraman jatetxe bat dago. San Pedrora, Dantzalekura eta igerilekuetara doan errepidea bertatik igarotzen da. Izenak berak dioen bezala basoaren eta landa-eremuaren mugetan dago.

## Ikus, gainera 
* Altsasuko dermioen zerrenda
* Altsasu

## Kanpo estekak
San Martingo erreka

**San Martingo erreka** Altsasuko Metaliturri dermioan jaio eta Marruliasoro, Okarantxoeta, Aitzarte, Sanmartingain, San Martin, Ulaiar, Ulaiartxiki, Lezalde eta Lezietatik igaro ondoren Errekibei errekarekin elkartu eta Errekalde erreka sortzen du.

## Kanpo estekak
Errekibei erreka

**Errekibei erreka** Altsasuko Ubagoa dermioan jaio eta Erkudengo baselizatik pasatzen den erreka da. Kapitansorotik igarotzen da eta San Martingo errekarekin elkartzen da Errekalde erreka sortzeko.

## Kanpo estekak
Santa Luziako Sakanerreka

**Santa Luziako Sakanerreka** Altsasuko Santaluziasakan dermioan jaio eta Faltzarretan San Pedroko errekan bilakatzen den erreka da.

Zezenagako Itzalatik igarotzen da.

## Kanpo estekak
San Pedroko erreka

**San Pedroko erreka** Santa Luziako Sakanerrekatik urak jaso eta Sanpedroaldean Urdiainen sartzen den erreka da.

## Kanpo estekak
Araneako erreka

**Araneako erreka** Altsasuko Aranea demrioan jaiotzen den erreka da. Bertan Urdiainen sartzen da.

## Kanpo estekak
Errekatxarreta erreka

**Errekatxarreta** Altsasuko Okarantxoeta dermioan jaio eta Aritzaundien, Auntzetako Harri, Mailazarkurutza, Mailazar, Errekatxarreta, Kostakosoi eta Atabotik pasa ondoren Ubitarten Altzania ibaiarekin batzen den erreka da.

## Kanpo estekak
Meddle

***Meddle*** Pink Floyden 6. albuma da, 1971. urtean egina. Disko honetan taldearen heldutasun musikala gauzatzen da, aurreko diskoekin rock sinfonikoaren arloan hasitako esperimentazio bidea (*Ummagumma*, *Atom Heart Mother*) ondo burutzen baita lan honekin. Hasierako urteetako rock psikodelikoa (*The Piper at the Gates of Dawn*) eta Syd Barretten garaiak oso urruti daude disko honetatik, denboran ez bada bai estiloari dagokionez.

Meddle-ren bizkarrezurra "*Echoes*" gaia da (23 minutuko iraupena), sinfonia elektronikotzat jotzen den pieza luzea. "*Echoes*" , kritiko askoren ustez, ordura arte Pink Floydek sortu duen lanik onena da, eta abiapuntutzat jotzen da bandaren hurrengo lanetarako; izan ere, pieza honetan agertzen dira taldeak hortik aurrera garatuko dituen klabe musikalak: musika-estudioko lan mardula, soinu garbi eta gardena, erritmo aldaketa bikainak, kutsu "siderala" duen doinua.... "*Echoes*"ek musika eztia eta gozoa -flotarazten duena- musika gogorragoarekin txandakatzen du, erritmoa eta progresioa ondo mantenduz.

Diskoaren "B" aldean agertzen diren lanak gai laburrak dira: "*One of These Days*" eta "*San Tropez*" dira ezagunenak.

Meddle urrezko diskoa izan zen 1973. urtean, eta arrakasta lortu zuen Erresuma Batuan. Hala ere, nazioarteko ospe handia ez da Pink Floyd-entzat iritsiko hurrengo diskoa (*The Dark Side of the Moon*) argitaratu arte.
## Kantu zerrenda 
# "One of These Days" (5:56)
# "A Pillow Of Winds" (5:13)
# "Fearless" (6:08)
# "San Tropez" (3:43)
# "Seanus" (2:15)
# "Echoes" (23:29)

## Kanpo estekak
Ogeitako erreka

**Ogeitako erreka** Altsasuko Ogeitako Errekalde (Altsasu) dermioan jaio eta Ollangaiturri errekarekin batzen den erreka laburra da.

## Kanpo estekak
Sorozil erreka

**Sorozil erreka** Altsasuko Betierre dermioan jaio eta Ibarburun Altzania ibaiari urak ematen dizkion erreka da.

## Kanpo estekak
Ollangaiturri erreka

**Ollangaiturri erreka** Altsasuko Ollanga dermioan jaiotzen den erreka da. Ogeitako errekarekin batzen da eta beste ur batzuk jaso ondoren Otsoa Hil Zana eta Mintegitik pasatzen da ahalik eta Errekatxarretan Errekatxarreta errekarekin batzen den arte.

## Kanpo estekak
Portland (Maine)

**Portland** Maineko hiri nagusia da, Augusta estatuko hiriburua den arren. 136.2 km2-ko azalera du eta 2007an 62.875 biztanle zituen.

*The Forest City* ("Basoko hiria") ezizena du.

## Historia 
* Jatorrizko biztanleek "Machigonne" izena eman zioten lekuari algonkiar hizkuntzaz.
* 1632an Britainia Handiko kolonoek "Casco" izenaz bataiatu zuten.
* 1658an "Falmouth" izena eman zioten.
* 1786an gaur egungo izena hartu zuen.

## Klima 

## Hiri senidetuak 
Portland ondorengo hiriekin senidetuta dago:

* 
* 
* 
* 

## Erreferentziak 
## Kanpo estekak 
*  Hiriko webgune ofiziala

ezkerrera|320px|thumb|Hiriaren erdigunea
Urrutiko Hezkuntzarako Unibertsitate Nazionala

**Urrutiko Hezkuntzarako Unibertsitate Nazionala** edo **UNED** () Espainiako unibertsitate bat da, 1973an hasi zelarik hezkuntza lanetan. Bertaratu beharrik gabe ikasgaiak burutzeko aukera eskaintzen du, Internet eta ikus-entzunezkoen bitartez.

## Ezaugarriak 
Goi mailako ikasketak egiteko aukera eskaintzen du, eskoletara joateko beharrik gabe. Erakunde honen helburua hezkuntza eta ikerkuntza bitarteko desberdinen bidez aurreratzea eta hedatzea da: besteak beste, irrati eta telebista programen bidez, material didaktikoen bidez, posta bidezko ikastaroen bidez eta bitarteko informatikoen bidez. Urrutiko Hezkuntzarako Unibertsitatea 1973. urtean sortu zen. Madrilen du egoitza nagusia, baina Espainiako estatuko lurralde osoan ditu adarrak. Hiru irakasbide nagusi erabiltzen ditu: ikasleari ikastetxean bertan eskaintzen zaion tutoretza, irakaskuntza eta aholkularitza sistema; ikus-entzunezko bitartekoak (irratia eta telebista gehienbat), gai jakinei buruzko eskolak eta erreportajeak eskaintzen dituztenak; eta hitzaldi sistema, ikastetxean bertan edo bideo bitartez jaso daitekeena. Azkenik, Unibertsitateak berak bere unitate didaktikoak argitaratzen ditu.

## Erreferentziak 
## Kanpo estekak 
*   UNED-Bergara
*  UNED-Bizkaia
*  UNED-Gasteiz
*  UNED-Iruñea
Jaka (argipena)

**Jaka** izenak esanahi zenbait ditu:
* **jaka**, alkandoraren gainetik janzten den jantzia;
* **Jaka**, Huescako probintziako udalerria;
* pertsona zenbaiten abizena:
** Erik Jaka (1994), esku huskako pilotaria;
** Joseba Jaka (1948-1996), euskal kulturaren eragilea;
** Jon Jaka, Elkar enpresa taldearen sortzailea eta Gipuzkoako liburu saltzaileen elkarteko lehendakaria.
Naiara (argipena)

**Naiara** hitzak esanahi ezberdinak izan ditzake:
# **Naiara** Errioxako udalerria da.
# **Naiara** emakumezko izen propioa da.
Uzkulluko erreka

[thumb|300px|Uzkulluko erreka [Otaibarren (Altsasu)|Otadibarrenetik igarotzen]]
**Uzkulluko erreka** Errekalde errekak Uzkulutik pasa ondoren Basomutur errekako urak hartzean jasotzen duen izena da. Uzkulu, Maibelo, Otadibarren eta Sasibitarte dermioetatik pasa eta gero Burunda ibaiari ematen dizkio urak.

## Kanpo estekak
Rage Against the Machine

**Rage Against the Machine** edo **RATM** 1991n Los Angelesen sortutako musika taldea da, hard rock, funk eta rap musikak (rapcore deritzona) nahastean aitzindaria. Ikusmolde ezkertiarra edukita, mezu soziala duten hard rock talde ospetsuenetakoa izan zen 1990eko hamarkadan. Bere garaian, laukoteko hiruk, Tom Morellok, Tim Commerfordek, eta Brad Wilkek, (Zack de la Rocha falta da) Soundgardengo Chris Cornell abeslari ohiarekin batera, Audioslave osatu zuten.

Euskal Herrian behin jo dute: Donostian izan zen, 2000ko otsailaren 13an, Asian Dub Foundation taldearekin. Zazpi urteko etenaren ondoren, 2007an berriro jotzeari ekin zioten, lehen kontzertua Kaliforniako Coachella jaialdi famatuan emanez

Hard rockaren instrumentazioa zein Public Enemy edo Afrika Bambaataa rap musikariak haien eragin nagusiak dira. Errimak nahiz Tom Morelloren ezohiko gitarra teknikak zaildu egiten dute taldea genero batean sailkatzea.

## Diskografia 
* *Rage Against the Machine* (1992)
* *Evil Empire* (1996)
* *The Battle of Los Angeles* (1999)
* *Renegades* (2000)

## Kanpo estekak 
*  Rage Against the Machine taldearen web gune ofiziala
Itoitz

**Itoitz** izenak hainbat adiera ezberdin ditu:

* **Itoitz** Longida udalerriko kontzejua da.
* **Itoitz** urtegi baten izena da.
* **Itoiz** euskal musika talde baten izena da.
Mahai

eskuinera|thumb|240px|Zurezko mahai bat

**Mahaia,** latinez *mēnsa,* hankadun altzaria da, goiko partean ohol lau bat duena. Gaineko ohol hori forma ezberdinetakoa izan daiteke: karratua, biribila, eta abar. Gainera, material ezberdinez eginda egon daiteke, hala nola zura, burdina, plastikoa, edo hauen arteko konbinazio ezberdinak.

Altzari honek hainbat funtzio ezberdin ditu. Ezagunena edozein gauza bertan uzteko oinarri gisa erabiltzea da. 

Alde batetik, sukalde gehienetan horrelako altzari bat dago elikagaiak bertan uzteko. Sukaldeetaz gain, ere hainbat lan ezberdin egiteko ezinbesteko tresna da, adibidez, ordenagailua modu eroso batean erabiltzeko.

Bestalde, mahaia erabiltzeko beste funtzio bat dago: bilerak egiteko. Izan daitezke bilera familiarrak egiteko, Eguberrietakoa adibidez, edota lan-bilerak egiteko, mahai handiago bat izan ohi dena.

## Historia 
Ikertu diren Historiako lehen mahaiak Antzinako Egiptoko garaikoak dira, idulki formakoak. Garai hartako funtzioa zen elikagaiak lurretik gertu ez egotea. 

Seguruenik mahaia sortu egin zen asmakizun hau baino lehenagotik existitzen ziren oinarriengatik, elikagaiak lurretik bereizteko.    

Erdi Aroan zehar, Espainian, boteretsua zen jendearen arteko talde-janarietan mahai oso luzeak jartzen omen ziren. Janari hori antolatzen zuena beste mahai berezi batean esertzen zen, besteena baino hobeagoa. Besteek, aldiz, alboetan esertzen ziren.   

Pizkundean zehar, mahaiak egurrazko ohol lau bat lau oinarri bereziekin eutsita zen nagusiena. Oinarri horiek idulkiak edota harri landuak izan zitezkeen. Ingalaterraren kasuan, mahai horiek antzerkian eta eszenatokiaren gainean jartzen omen zen bankete bat adierazi nahi zenean.   

Barrokoan zehar, Europa osoan, mahaien apaingarriekin hasi zen. Apaingarri gehienak arkitektura eklesiastiko italiarrean oinarrituta zegoen. Garai honetan, inoiz baino mahai ezberdin gehiago sortzen hasi ziren, kafea hartzeko mahai txikia adibidez. Ingalaterraren kasuan ez ziren Barrokoko mahaiak agertu 1660 urtera arte.   

XVIII. mendearen hasieran, Luis XVI.ren heriotzaren garaian,  Frantzian beste eredu bat sortu zen, *Regencia* estiloa

*Regencia* estilo honengatik, *Rococó* estiloa nabarmentzen hasten zen Frantziatik Europa osora.   

XIX. mendearen hasieran, bi mahai eredu berri sortu ziren: erdian idulki bat zuena eta sofa aurrean jartzen dena. Jangeletako mahai luzeak berriro jartzen hasi ziren. Gainera, idazmahaiak sortu egin ziren, azken eredu honek urte gutxien daramana da.

## Mahai motak 
* **Mahai hedagarria:** Tamainaz aldatu daitekeen mahai mota da, eman nahi zaion erabileraren arabera. 
* **Billar mahaia:** Jolas horretara jolasteko prestatuko mahaia da. 
* **Idazmahaia:** Zerbait ikasteko edo idazteko oso erabilgarria den mahaia da.
* **Ordenagailu-mahaia:** Ordenagailua eta teklatua eusteko beharrezkoa den oa den mahaia da.

Fitxategi:Mahai hedagarria.png|thumb|Mahai hedagarria
Fitxategi:Idazmahaia.png|Idazmahaia
Fitxategi:BIllar mahaia.png|BIllar mahaia 
Fitxategi:Ordenagailu-mahaia.png|Ordenagailu-mahaia

## Erreferentziak 
## Ikus, gainera 
* Idazmahai
* Gau-mahaia
* Ergonomia

## Kanpo estekak
How-to

**How-to** edo **Howto** bat normalean laburra den dokumentu bat da, ataza bat nola burutu behar den azaltzen duena. Informatika eta elektronikan erabiltzen den ingeles jatorriko terminoa da.

Normalean gai baten inguruko hasiberriei zuzenduta egoten da, adituentzako xehetasunak azaltzen ez direlarik. Labur eta erraz azaltzen dute arazo bat nola konpondu.

## Ikus, gainera 
* FAQ

## Kanpo estekak
Manowar

**Manowar** Ameriketako Estatu Batuetan 1980ean sortutako heavy metal musika taldea da, ezohiko soinu epikoa izateagatik ezaguna. Gutxienez bi aldiz egon dira Euskal Herrian kontzertuak ematen: 2010eko irailaren 10ean Durangon eta 2025eko martxoaren 8an Iruñean.

## Historia 
Joey DeMaiok eta Ross Boss Friedmanek topo egin zuten Black Sabbatharentzat lanean ari zirela. Eric Adams ahotsarako eta Donnie Hamzik bateriarako ekarrita, Manowar osatu zuten. *Battle Hymns* lehen diskoa kaleratu zutenean, Orson Welles "Dark Avenger" kantan narratzaile izan zuten. *Fighting the World* albumean bueltatzekoa zen Orson Welles, "Defender" abestiaren narrazioa burutzeko. Scott Columbus bateriajole berriarentzat ohi baino bateria indartsuagoak propio ekoiztu behar izaten ziren, hain gogor jotzen zuen eta. Manowar Guinness Errekorren Liburuan agertu zen 1984an, ozenkien jotzen zuen munduko taldea izateagatik.

## Diskografia 
### Estudioko diskoak 
* *Battle Hymns* (1982)
* *Into Glory Ride* (1983)
* *Hail to England* (1984)
* *Sign of the Hammer* (1984)
* *Fighting the World* (1987)
* *Kings of Metal* (1988)
* *The Triumph of Steel* (1992)
* *Louder Than Hell* (1996)
* *Warriors of the World* (2002)
* *Gods of War* (2007)
* The lord of steel (2012)
* The final battle I (2019)
* The revenge of Odysseus (2022)

### Zuzenekoak 
* *Hell on Wheels* (Zuzenean, 1997)
* *Hell on Stage* (Zuzenean, 1999)
* *Gods of War Live (2007)*

## Kanpo estekak
Informazio erauzketa

**Informazio erauzketa** (ingelesez, *Information Extraction* edo *IE*) informatikaren alor bat da, ordenagailu batek irakur ditzakeen dokumentuetatik informazio zehatz batzuk formatu egituratu edo erdi-egituratuan ateratzea helburu duena. Bilatutako informazioa edukiko duten esaldi mota batzuk detektatzeko patroiak eta tresna sintaktiko-semantikoak erabiltzen dira entitate, erlazio edota gertaerei buruzko informazioa lortzeko, domeinu mugatu baten dokumentuen artean. Domeinu batzuk hauek dira: enpresa-erabakiak, administrazioa, medikuntza, sal-erosketak, zaintza teknologikoa, iritzi-meatzea (opinion mining), militarra... Gehienetan Intranet mailan erabiltzen da, dokumentu multzo mugatu baten gainean, bilaketa eremua ez da izaten Internet osoa.

## Hizkuntza-teknologiaren erabilera 
Gaur egun hizkuntzaren prozesamenduko teknikak erabiltzen dira, urrats hauen arabera:
* Iragazketa
* Morfologia eta tagging.
* Entitateen/terminoen ezagutza eta sailkapena.
* Azaleko sintaxia. Azkarra, azalekoa edo partziala gehienetan.
* Patroien gauzatzea
** Lan handia izaten da hori.
** Adibidez, salerosketa eragiketak erauzteko patroi bat hau izan liteke:     
** Domeinuz aldatzea zaila izaten da, patroi gehienak aldatu behar izaten dira eta. IE moldagarria ikerketa arlo bat da (Adaptive IE).
* Semantika, Inferentzia, pragmatikaren beharra
** korreferentzia, anafora (bera, hura, horrek)‏...
** ontologien erabilpena
* Datu-basea osatzea

Gero eta maizago jotzen da Wikipediara IEko sistemetan laguntza bila, ezagutzaren bila. Laburpengintza automatikoa ere erabil daiteke tresna laguntzaile gisa.

## IEko sistemen ebaluazioa 
Lortutako informazio guztiak ez dira beti zuzenak izango, eta lortu behar ziren hainbat datu eruzi gabe geratuko dira. IE sistema perfektu batek datu egokiak bakarrik erauzi beharko lituzke, eta dokumentuetan dauden guztiak. Alabaina, sistema perfektuak ez dira existitzen eta IE sistema bat ebaluatzen denean bi neurri kalkulatzen dira:
* Doitasuna (Precision): lortutako datuen artean zenbat diren zuzenak
* Estaldura (Recall): lortu ez dena

## Lehiaketak 
Adibidez, *Message Understanding Conference (MUC)* edo *Mezuak Ulertzeko Hitzaldia* honako aspektu hauetan aritu den lehiaketa da:

* MUC-1 1987, MUC-2 1989: Ontzi-eragiketentzako mezuak.
* MUC-3 1991: Latinoamerikar herrialdeetako terrorismoa.
* MUC-5 1993: Mikroelektronika.
* MUC-6 1995: Gerentzia-aldaketen inguruko artikulu berriak.
* MUC-7 1998: Satelite-jaurtiketen txostenak.

## Ikus, gainera 
* Hizkuntzalaritza konputazionala
* Lengoaia naturalen prozesamendua

## Kanpo estekak 
* Xerlok Elekak produktua garatutako Xerlok produktua, sistematikoki eta egunero hainbat egunkaritako bertsio elektronikoetan enpresa edo entitate bati buruz egiten diren aipamenak bilatzen dituena. Euskara ere erabiltzen du bilaketetan.
*  Kyoto proiektuan Interneteko testuetatik erauzitako gertaerak.
*  MUC
*  Alias-I lehiaketa Hizkuntza presamenduko hainbat tresna biltzen dituen lista batekin.
*  Gabor Melli's page on IE IEren deskribapen zehatza.
Tagzania

thumb|Tagzaniaren logoa

**Tagzania** folksonomiaren bitartez Google Mapsen APIan etiketak zehazteko sistema da, Python, Zope eta MySQL teknologiak erabiliz egindakoa.

## Kanpo estekak 
*  Tagzania
Java (argipena)

**Java** hitzak esanahi ezberdinak izan ditzake:
# **Java** Indonesiako uhartediko uhartea da.
# **Java** *Sun Microsystems*ek garatutako teknologia da, honakoak barne hartzen dituena.
## **Java programazio lengoaia**.
## **Java Makina Birtuala**.
## **Java plataforma**.
# **Java** Amsterdamgo penintsula da.

## Erreferentziak
E (argipena)

**E** letrak esanahi ezberdinak izan ditzake:
# **E** latindar alfabetoko 5. letra da.
# **e** matematikan erabiltzen den konstantea da.
# **E programazio lengoaia**.
Lastaira

eskuinera|thumb|Lastaira bat
**Lastaira**, baita ere ***koltxoia*** (heg., gaztelaniaz *colchón*) edo ***matalaza*** (ipar., frantsesez *matelas*), ohe gainean eroso lo egiteko jartzen den atal malgua da. Mota askotakoak daude: malgukidunak, aparrezkoak, urezkoak, lumadunak, lastodunak; bigunak edo gogorragoak.

## Neurri tradizionalak 
* *King* edo 2 pertsona eta erdi (193 x 203,2 cm)
* *Queen* edo 2 pertsona (152.4 x 203,2 cm)
* Pertsona eta erdi (1,05 m zabalera)
* Pertsona bat (90 cm zabalera)

## Gomendioak 
Lastairagileen elkarteek, lastaira hamar urtero aldatzea gomendatzen dute, eta noizean behin posizioz aldatzea, gainean lo egiten duen pertsonaren pisuaren eragina gune jakin batera bakarrik ez mugatzeko.

## Kanpo estekak 
*  Lastaira erosteko gomendioak Eroski Consumer aldizkariaren webgunean.
Ohe

eskuinera|thumb|Ohe bat
**Ohea** normalean lo egiteko erabiltzen den altzaria da, beste gauza batzuetarako ere erabiltzen den arren: irakurri, eseri, atseden hartu, sexu harremanak izan, eta abar. Neurriei dagokienez, oso aldakorrak dira, nahiz eta normalki lagun batentzat edo birentzat diseinatuak izaten diren.

Normalean zoru gainean zurezko egitura dago eta haren gainean koltxoia ezartzen da. Koltxoia egiteko material asko erabil daiteke: antzina artilea zen usuena, baina gaur egun apar sintetikoak, malgukiak, edo *tempur* izenekoa, oso material moldagarria, gorputzaren beroaz biguntzen dena, erabili ohi da.

## Kanpo estekak
Testu-sorkuntza automatiko

**Hizkuntza naturala sortzea** (ingelesez, *Natural Language Generation* edo *NLG*) hizkuntza naturalean dagoen testu bat sortzean datza, komunikazio helburu batzuk bete asmoz. Kasu honetan testu aipatzen denean, edozein tamainako adierazpen edo hauen atal adierazi nahi da, ahozkoa edo idatzizkoa izan daitekeelarik.

Hizkuntza naturalak sortzearen helburuak, ordenagailuaren erabilera errazteaz gain, giza hizkuntzako gaitasunaren teoria konputazional bat garatzea ere bada. Zentzu honetan hizkuntzalaritza, psikologia eta soziologian gizakien arteko komunikazioaren inguruan idatzi diren teoriak osatu, argitu eta egiaztatzen dituen erreminta bezala balio du.
 
Hizkuntza naturalaren sortzaile bat ezagutza sorta bat izaten du iturri, erabiltzaileei hainbat modutan aurkezteko informazioa hautatu behar duelarik. Testua sortzea murrizketa ugari dituen arazo bat da beraz: ezagutza proposizionala, existitzen diren erreminta linguistikoak, komunikazioaren helburuak, eta egoera eta pasatako hizketaldia izan daitezke hainbat baldintza.

## Testu naturalak sortzearen prozesua 
[start=0|thumbtime=13|thumb|[Hizkuntzaren prozesamendu|Hizkuntza prozesamendu naturala: komunikazioaren iraultza?]]
Testu bat sortzeko sistemak ezagutza sorta batetik informazioa hautatu beharra dauka, nola antolatu behar duen erabaki, eta testua nola sortuko duen zehaztu; lexikoa eta egitura sintaktikoak erabaki behar ditu beraz.
 
Hori dela-eta, sortze prozesua bi ataletan banatzen da: testuaren planifikazioa eta testua sortzea. Azken hau ere bi atazatan banatu daiteke era berean: lexikoko objektuak hautatu eta hautapen gramatikalak burutu. Pauso guzti hauetan adierazi nahi den esanahia modurik egokienean zehaztea da helburua.

## Erreferentziak 
## Ikus, gainera 
* Hizkuntza naturalaren prozesamendua

## Kanpo estekak
Pantaila-argazki

thumb|Wikipediako orri nagusiaren pantaila-argazkia, 2017ko urtarrila
**Pantaila-argazkia** () ordenagailu batek pantailako elementu ikusgarriak gordetzeko hartutako irudia da. Normalean, sistema eragileak edo beste aplikazioren batek hartutako irudia da, baita kanpoko argazki kamera edo beste gailuren batek egindakoa ere. Horretarako normalean teklatuaren goi-eskualdeko aldean dagoen  (batzuetan , , - espainiar teklatuetan-, - frantziar teklatuetan-,  edo - ingeles teklatuetan- deitua) sakatuko dugu.

Pantaila-argazkiak programa bat edo egoera jakin bat beste norbaiti erakutsi edo gordetzeko erabili ohi da. 

## Erreferentziak 
## Kanpo estekak
Pantaila (argipena)

**Pantaila** hitzak esanahi zenbait ditu:
* **Pantaila**, irudiak proiektatzeko azalera.
* **Ordenagailuaren pantaila** eta antzekoak (ikus, monitorea).
* **Ukimen-pantaila** ukituz elkarrekintza ahalbidetzen duena da.
* **Pantaila-bereizmena** pantailan erakuts daitekeen pixel kopurua da.
* **Pantaila-babeslea** ordenagailua erabili gabe dagoenean azaltzen den programa da.
Hamar

**Hamar (10)** bederatziaren ondoren eta hamaikaren aurretik doan zenbaki naturala da. Erromatar zenbakeran, X letrarekin adierazten da.

## Frantziako departamendua 
* Aube departamendua (10)

## Kanpo estekak
Hamaika

**Hamaika (11)** hamarraren ondoren eta hamabiaren aurretik doan zenbaki naturala da. Horrez gain, zenbaki lehena ere bada.

## Hamaika euskaraz 
Euskaraz, hamaika "asko" edo "aunitz"en sinonimo ere izan daiteke. Esate baterako: "Hamaika aldiz esan diot", "Hamaika ikusteko jaioak gara". Era berean, argitu beharra dago *hamaika* hitzak zenbaki bezala erabilpen ezberdinak izan ditzakeela:
* Mugatua (pluralean): Futbol talde bat hamaika futbolarik osatzen dute.
* Mugagabea (singularrean): Hamaika zaletu hurbildu da futbol partidua ikustera.

## Frantziako departamendua 
* Aude departamendua (11)

## Ikus, gainera 
* *Hamaika* (Hamaika telebista hedatzeko taldea) Euskal Herriko toki telebista.

## Kanpo estekak
Steal This Album!

**Steal This Album!** System of a Down taldearen hirugarren diskoa da, 2002. urtean American Recordings diskoetxearen zigilupean argitaratutakoa.

## Kantuen zerrenda 
# ''Chic 'N' Stu* - 2:23 (Tankian/Malakian)
# *Innervision* - 2:33 (Tankian/Malakian)
# *Bubbles* - 1:56 (Tankian/Malakian)
# *Boom!* - 2:14 (Tankian/Malakian)
# *Nüguns* - 2:30 (Tankian/Malakian)
# *A.D.D. (American Dream Denial)* - 3:17 (Malakian/Tankian)
# *Mr. Jack* - 4:09 (Tankian/Malakian)
# *I-E-A-I-A-I-O* - 3:08 (Tankian/Dolmayan/Pfister/Odadjian/Malakian)
# *36* - 0:46 (Tankian/Malakian)
# *Pictures* - 2:06 (Tankian/Malakian)
# *Highway Song* - 3:13 (Tankian/Malakian)
# *Fuck the System* - 2:12 (Tankian/Malakian)
# *Ego Brain* - 3:21 (Tankian/Malakian)
# *Thetawaves* - 2:36 (Tankian/Malakian)
# *Roulette* - 3:20 (Malakian/Tankian)
# *Streamline'' - 3:37 (Tankian/Malakian)

## Kanpo estekak
Hypnotize

**Hypnotize** System of a Down taldearen bosgarren diskoa da, *Mezmerize/Hypnotize* disko bikoitzaren bigarren zatia dena. 2005eko azaroan argitaratu zen, lehen zatia baino sei hilabete beranduago.

## Kantuen zerrenda 
# *Attack* (Daron Malakian, Serj Tankian) 3:06
# *Dreaming* (Daron Malakian, Shavo Odadjian, Serj Tankian) 3:59
# ''Kill Rock 'N Roll* (Daron Malakian) 2:27
# *Hypnotize* (Daron Malakian, Serj Tankian) 3:09
# *Stealing Society* (Daron Malakian, Serj Tankian) 2:58
# *Tentative* (Daron Malakian, Serj Tankian) 3:37
# *U-Fig* (Daron Malakian, Shavo Odadjian, Serj Tankian) 2:55
# *Holy Mountains* (Daron Malakian, Serj Tankian) 5:28
# *Vicinity of Obscenity* (Daron Malakian, Serj Tankian) 2:51
# *She's Like Heroin* (Daron Malakian) 2:44
# *Lonely Day* (Daron Malakian) 2:47
# *Soldier Side'' (Daron Malakian) 3:40

## Kanpo estekak
Toxicity

**Toxicity** System of a Down taldearen bigarren diskoa da, 2001ean American Recordings zigilupean argitaratutakoa.

## Kantuen zerrenda 
# *Prison Song* (Malakian/Tankian) - 3:21
# *Needles* (Malakian/Tankian) - 3:13
# *Deer Dance* (Malakian/Tankian) - 2:55
# *Jet Pilot* (Malakian/Odadjian/Tankian) - 2:06
# *X* (Malakian/Tankian) - 1:58
# *Chop Suey!* (Malakian/Tankian) - 3:30
# *Bounce* (Malakian/Odadjian/Tankian) - 1:54
# *Forest* (Malakian/Tankian) - 4:00
# *ATWA* (Malakian/Tankian) - 2:56
# *Science* (Malakian/Tankian) - 2:43
# *Shimmy* (Tankian) - 1:51
# *Toxicity* (Malakian/Odadjian/Tankian) - 3:38
# *Psycho* (Malakian/Tankian) - 3:45
# *Aerials* (Malakian/Tankian) - 6:11
# *Johnny* (Malakian/Tankian) - 2:09

## Kanpo estekak
System of a Down (diskoa)

**System of a Down** izen bereko taldearen lehenengo diskoa da, American Recordings zigilupean 1998an argitaratutakoa.

## Kantuen zerrenda 
# "Suite-Pee" (Malakian, Tankian) – 2:32
# "Know" (Malakian, Odadjian, Tankian) – 2:56
# "Sugar" (Malakian, Odadjian, Tankian) – 2:35
# "Suggestions" (Malakian, Tankian) – 2:45
# "Spiders" (Malakian, Tankian) – 3:36
# "Ddevil" (Malakian, Odadjian, Tankian) – 1:43
# "Soil" (Malakian, Tankian) – 3:25
# "War?" (Malakian, Tankian) – 2:40
# "Mind" (Malakian, Odadjian, Tankian) – 6:16
# "Peephole" (Malakian, Tankian) – 4:04
# "CUBErt" (Malakian, Tankian) – 1:49
# "Darts" (Malakian, Tankian) – 2:41
# "P.L.U.C.K. (Politically Lying, Unholy, Cowardly Killers.)" (Malakian, Tankian) – 3:38
# ** "Marmalade" (Malakian, Tankian) – 3:00
# ** "Storaged" (Malakian, Tankian) – 1:19

' ** ' edizio batzuetan barne dauden kantu gehigarriak.

## Kanpo estekak
Mezmerize

**Mezmerize** System of a Down taldearen laugarren diskoa da, *Mezmerize/Hypnotize* disko bikoitzaren lehen zatia. 2005eko maiatzean jarri zen salgai, Hypnotize baino sei hilabete lehenago.

## Kantuen zerrenda 
# *Soldier Side - Intro* (musika eta letra: D. Malakian) - 1:03
# *B.Y.O.B. (Bring Your Own Bombs)* (musika: D. Malakian; letra: D. Malakian/S. Tankian) - 4:15
# *Revenga* (musika: D. Malakian; letra: D. Malakian/S. Tankian) - 3:48
# *Cigaro* (musika: D. Malakian; letra: D. Malakian/S. Tankian) - 2:11
# *Radio/Video* (musika eta letra: D. Malakian) - 4:09
# ''This Cocaine Makes Me Feel Like I'm On This Song* (musika: D. Malakian; letra: D. Malakian/S. Tankian) - 2:08
# *Violent Pornography* (musika eta letra: D. Malakian) - 3:31
# *Question!* (musika: D. Malakian/Tankian; letra: S. Tankian) - 3:20
# *Sad Statue* (musika: D. Malakian; letra: D. Malakian/S. Tankian) - 3:25
# *Old School Hollywood* (musika eta letra: D. Malakian) - 2:56
# *Lost In Hollywood'' (musika: D. Malakian; letra: D. Malakian/S. Tankian) - 5:20

## Kanpo estekak
Espainiako Gobernua

eskuinera|180px|thumb|Espainiako Gobernuaren armarria
[eskuinera|180px|thumb|[Moncloako jauregia, gobernuaren egoitza]]
**Espainiako Gobernua** Espainiako botere betearazlearen ordezkaritza da. Hurrengoek osatzen dute Espainiako Gobernua:

* Gobernuko presidentea
* Gobernuko presidenteordeak. Kargu hauek egotea ez da beharrezkoa eta hauen funtzioak eta zereginak presidenteak aukeratzen eta banatzen ditu.
* Ministroak. Presidenteak proposatzen ditu eta Erregeak izendatzen ditu. Bakoitzak alor bat edo gehiagoko ministerio bateko arduradunak dira.

Hauek, Ministroen kontseiluan biltzen dira erabakiak hartzeko.

## Gobernuaren ordezkaritzak 
* Gobernuaren Ordezkaritza: autonomia erkidego bakoitzean Espainiako Gobernuak duen ordezkaritza.
* Gobernuaren Ordezkariordetza: probintzia bakoitzean Espainiako Gobernuak duen ordezkaritza.
* Uhartetar Zuzendaritza
* Immigrazio eta Atzerritartasuneko Gobernu Ordezkaritza

## XIV. legegintzaldiko gobernua (Sanchezen 2. kabinetea) 
## Aurreko gobernuak 
## XIII. legegintzaldiko gobernua (Sanchezen 1. kabinetea) 
### XII. legegintzaldiko gobernua (Rajoyren 2. kabinetea) 
### X. legegintzaldiko gobernua (Rajoyren 1. kabinetea) 
### IX. legegintzaldiko gobernua (Zapateroren 2. kabinetea) 
PSOEk irabazi ditu 2008ko hauteskundeak.

#### 2010eko urriko birmoldaketa 
Espainiako Gobernuak 2010eko urriaren 20ean ministerioen birmoldaketa burutu zuen. Besteak beste, Berdintasun eta Etxebizitza ministerioak desagertu ziren eta Ramon Jauregi euskal sozialista Presidentzia ministro bihurtu zen.

## Ikus, gainera 
* Espainiako Herri Administrazioa

## Kanpo estekak 
* Espainiako Gobernuaren Presidentziaren webgune ofiziala
Bidean

**Bidean** hitzak esanahi ezberdinak izan ditzake:
# **Bidean** Espainiako Alderdien Legea onartu ondoren Urduñan sorturiko plataforma ezkertiar eta abertzalearen izena da.
# **Bidean** Ken Zazpi taldearen bigarren diskoa da.
# Bidean 2025eko apiriletik Osasunbidearen garraio zerbitzu guztiak (larrialdietakoak zein programatuak) egiten dituen anbulantzien enpresa publikoa da; Nafarroako Gobernuak sortu zuen.
Gelditu denbora

**Gelditu denbora** Ken Zazpi taldearen hirugarren diskoa da, 2005ean Gor Diskak diskoetxearen zigilupean argitaratutakoa. Zuzenean grabatutako disko akustikoa da, eta aurreko bi diskoetako kantu batzuen bertsio akustikoez gain, kantu berriak ere baditu, azkena Joseba Sarrionandiaren poema baten moldaketa da.

## Kantuen zerrenda 
# Zenbat min
# Gau urdinak
# Bidean
# Zapalduen olerkia
# Iluntzean
# Irudi biluztuak
# Gutuna
# Zu ez zaudenean
# Malen
# Haizea
# Batzuetan
# Ilargia
# Talaieroaren gogoetak

## Kanpo estekak
Akira Haraguchi

**Akira Haraguchi** (原口證) (Tokio, 1946 - ) Pi zenbakiaren hamarrenak buruz ikasi eta esateagatik ezaguna den japoniarra. Munduko errekorra egin zuen 2006ko urriaren 3an, buruz 100.000 hamarren aipatu zituelarik kamera baten kontrolpean. Aurretik berak zeukan errekorra gainditu zuen, 83.431koa.

Akira Haraguchi Errekorren Guinness liburuan ageri da, Hiroyuki Gotoren aurreko errekorra gainditu zuelako, 42.195ekoa.
Bidean (Ken Zazpi)

**Bidean** Ken Zazpi taldearen bigarren diskoa da, 2003an Gor Diskak diskoetxearen zigilupean argitaratutakoa.

Disko honen musika estiloak rockaren ohiko osagaiak ditu. Taldearen beste disko batzuekin alderatuta, "*Bidean*"-en gai gehienak oso rockeroak dira, soinu eta erritmoari dagokionez. Salbuespenak badaude ere -"*Ilargia*" eta "*Haizea*", esaterako- taldeak zirrikitu gutxi uzten dio disko honetan musika melodiko eta bigunari: "*Besarkatu*", "*Bidean*", "*Debekatuta*", "*Iluntzean*" eta "*Amorrua*" , besteak beste, doinu indartsu eta erritmo biziko gaiak dira, rockaren muina eta mamia zorrotz gordetzen dutenak.

Diskoan taldearen bi mugarri garrantzitsuak agertzen dira, arrakasta itzela lortu zuten bi abesti: "*Haizea*" eta "*Ilargia*". Urte luzeetan bi gai horiek ezinbestekoak izango dira Ken Zazpiren zuzeneko kontzertuetan ("*Ilargia*"ren bertsio bat katalanez ere grabatu zuten geroago). "*Iluntzean*" eta "*Gutuna*" abestiek, aurrekoen arrakasta-maila lortu ez bazuten ere, kutunak ere izan dira taldearentzat, ohiko errepertorioan behin baino gehiagotan azaltzen baitira.

Gaiei dagokionez, amodiozkoak nagusitzen dira disko honetan: galdutako maitasunaren inguruan jarduten dute "*Haizea*"n ("ez zaitut inola berriz galdu nahi laztana, baina goizeko ilargia bezala nigandik urruntzen zara"), "*Ilargia*"n ("esaiozu euriari berriz ez jausteko, esan bakardadeari gaur ez etortzeko"), eta "*Gutuna*"n; kutsu politikoa dute beste batzuek: zapaldutako abertzaletasunaz "*Debekatuta*"n ("berriro erakutsiko diegu gure ondorengoei mapetan ez den Herria maitatzen") eta Palestinako errepresioaz "*Amorrua*"n. Ezinegon eta atsekabea islatzen dira "*Besarkatu*"n ("burua su bihurtzen den gau beltzetan gerta daitekeenaren beldurretan") eta nerabe baten barne-oinazea "*Iluntzean*"en ("Mundakako portuan zigarro bat eskuan, urrutira ihesi doa olatu gainean; bere izarra aurkitu, gehiago ez sufritu, irribarre egin, bizirik sentitu")

Bere bigarren disko honek ospea eta arrakastaren ateak zabaldu zizikion Ken Zazpiri, hortik aurrera kontzertu eta zuzeneko emanaldien kopurua asko ugaritu baitziren. 20.000 ale inguru saldu ziren eta "Atzo da bihar" diskoarekin irekitako bidea nabarmen sendotu zuen talde gernikarrak.

## Kantuen zerrenda 
# Besarkatu
# Bidean
# Deiaren zain
# Haizea
# Iluntzetan
# Barretan
# Ilargia
# Debekatua
# Amorrua
# Gutuna
# Zerraila

## Taldekideak 
* Eñaut Elorrieta: gitarra eta ahotsa
* Jon Mikel Arronategi: gitarra eta ahotsa
* Igor Artzanegi: baxua
* Beñat Serna: gitarra
* Iñaki Zabaleta: teklatua
* Jon Fresko: bateria

## Kanpo estekak
Izan zaitez zu

**Izan zaitez zu** Kauta taldearen lehen diskoa da, 2004an argitaratutakoa.

## Kantuen zerrenda 
# Bizi
# Ekaitz anitz dago
# Etxean uso kalean otso
# Izan zaitez zu
# Mezulari
# Mina duzu bizi
# Non zaude
# Urruntasuna laburtuz
# Zaharrak berri
# Zoriontsu izan

## Kanpo estekak
Atzo da bihar

**Atzo da bihar** Ken Zazpi taldearen lehen diskoa da, 2001ean Gor Diskak diskoetxearen zigilupean argitaratutakoa.

## Abestien zerrenda 
# Zenbat min
# Malen
# Itxoiten
# Larrun
# Profetak
# Irri bat
# Hotzikara
# Bi eta bat
# Badakit
# Zigortuta
# Ezer ez da betiko

Taldekideak beste diskoetakoen berberak dira:
* Jon Mikel Arronategi
* Eñaut Elorrieta: gitarra eta ahotsa
* Igor Artzanegi: baxua
* Beñat Serna: gitarra,
* Iñaki Zabaleta: trikitia eta teklatuak
* Jon Fresko: bateria.

## Kanpo estekak
Nevermind

***Nevermind*** 1991ko irailean kaleratutako Nirvana grunge musika taldearen bigarren estudio albuma da.

*Nevermind* diskoak egunetik egunera nolabaiteko iluntasunetik kritikagileen zein zaleen arrakasta biribilara eraman zuen Nirvana. Musika panaroma errotik aldatu zuen. Musikaren erdigunea 1980ko hamarkadako glam metaletik grungera mugitu zen 1990eko hamarkadako lehen urteetarako. Horren harira, Washingtongo beste talde batzuek ere, -Pearl Jamek, Soundgardenek, edo Alice in Chainsek besteak beste- disko arrakastatsuak lortu zituzten. Ondorioz, alternative rocka zeritzona irratian entzuten hasi zen, eta diskoetxeek horrelako diskoak ekoizteari ekin zizkioten.

*Nevermind* Butch Vigek eta Andy Wallacek ekoiztu eta nahastu zuten. Zaleek maitatzekoak zituzten gitarra distortsionatuak, bateria astunak, baxu urratuak eta ahots katartikoak jarri zizkioten taldeari, 1990eko hamarkadako rockaren eredua ezarriz. Kurt Cobain abeslari eta gitarrajoleak albumaren ekoizpen entzuterraza desatsegin duela adierazi zuen geroago, baina, aldi berean, entzundakoan negar egiten zuela ere aitortu zuen.
 
## Kantuen zerrenda 
# "Smells Like Teen Spirit" (Cobain/Grohl/Novoselic) – 5:02
# "In Bloom" (Cobain/Nirvana) – 4:15
# "Come as You Are" (Cobain) – 3:39
# "Breed" (Cobain/Nirvana) – 3:04
# "Lithium" (Cobain) – 4:17
# "Polly" (Cobain/Nirvana) – 2:56
# "Territorial Pissings" (Cobain/Nirvana) – 2:23
# "Drain You" (Cobain/Nirvana) – 3:44
# "Lounge Act" (Cobain/Nirvana) – 2:37
# "Stay Away" (Cobain/Nirvana) – 3:33
# "On a Plain" (Cobain/Nirvana) – 3:17
# "Something In The Way" (Cobain/Nirvana) – 3:50
* "Endless, Nameless" diskoren ale batzuek duten kantu izkutatua. (6:45)

## Kanpo estekak
Eugenio (umorista)

**Eugeni Jofra Bafalluy**, ezagunagoa **Eugenio** izen soilaz (Bartzelona, Katalunia, 1941eko urriaren 11 - *ib.*, 2001eko martxoaren 11) umorista izan zen. 1980 eta 1990eko hamarkadetan famatu zen, Espainian; batez ere, telebistan egiten zituen agerpenak zirela eta.

## Diskografia 
* *Eugeniadas*
* *Eugenio y los caballitos*
* *Con cierto sabor a Eugenio*
* *Eugenio con un cigarrillo*
* *Érase otra vez... Eugenio* (2000)

## Filmak 
* *Un genio en apuros* (1983)

## Kanpo estekak
Ikasle Eguna

[thumb|300px|[Ikasle Abertzaleak ikasle erakundeak antolaturiko **Ikasle Eguna** iragartzen duen kartela. 2009.]]

**Ikasle Eguna** Ikasle Abertzaleak ikasle erakundeak 2000. urtetik aurrera urtero antolatu izan duen jaia da. Bertan kontzertu handi bat eta beste hainbat ekimen biltzen dira, ekitaldi politikoa eta manifestaldiaz gain.

## Ikasle Eguna urtez urte 
Lehenengo Ikasle Eguna Amurrion ospatu zen. Hurrengo bi urteetan Usurbilen burutu zen. 2003an Alegian izan zen eta 2004an Villabonan. 2005ean lehen aldiz izan zen Bizkaian, Sopelan.

2006an Irungo FICOBAn izan zen azaroaren 4an.

2008an Erandion ospatu zen azaroaren 22an. Musika talde nagusiei dagokionez, S.A., Piperrak, Amaiur eta DJ Bull nabarmendu daitezke.

2009an Arrasaten ospatu zen, Des-kontrol taldea talderik nabarmenena izanik.

2010ean Amurrion ospatu zen azaroaren 6an.

## Kanpo estekak 
*  Ikasle Abertzaleaken webgunea
Rubén Darío

**Félix Rubén García Sarmiento** (Metapa/Ciudad Darío, Matagalpa, 1867ko urtarrilaren 18a – Leon, 1916ko otsailaren 6a), nikaraguar poeta, kazetari eta diplomazialaria izan zen. **Rubén Darío** izengoitia erabili zuen eta horrela da ezaguna. Modernismo literarioaren sortzailea izan zen gaztelaniaz, eta José Martí kubatarra korrontekidea izan zuen. *Gaztelaniazko literaturaren printzetzat* daukate askok.

## Biografia 
Gaztetandik hasi zen poesia lanak idazten. Hamalau urte besterik ez zuela dei egin zioten politikari liberalek Managuara. Garai hartan eman zituen argitara *Manuel Acuña* eta *Cada oveja* dramak. 1882. urtean El Salvadorrera jo zuen eta bertan ezagutu zuen Victor Hugo frantsesaren poesia. 1886. urtean Txileko *La Epoca* egunkariko erredaktore postua lortu zuen. Hurrengo urtean eman zuen *Abrojos* obra argitara, Ramón de Campoamor poeta espainiarraren tono poetikotik gertu artean. Urte berekoak dira halaber *Emelina* eleberri erromantikoa eta *Canto épico a las glorias de Chile* poema bilduma. 1888. urtean bere maisu lanak izango ziren *Rimas* eta *Azul...* poema guztiz original eta modernoak eman zituen argitara Valparaison.

1890. urtean ezkondu zen San Salvadorren Rafaela Contrerasekin (bere poesietako Stella), baina ezkontzaren biharamunean Guatemalara erbesteratu behar izan zuen estatu kolpearen ondorioz. Bertan *El correo de la tarde* egunkaria zuzendu zuen urte betez. 1892. urtean Espainiara joan zen, Nikaraguako ordezkari gisa, Ameriketako aurkikuntzaren IV. mendea ospatzen zela eta. Bertan Campoamor eta Castelar ezagutu zituen. Nikaraguara itzulitakoan emaztea hil zela jakin zuen. Berriro ere ezkondu zen, baina berehala bereizi zen bigarren emaztearengandik.

New York, Buenos Aires eta Parisen barrena ibili ondoren, Espainiara itzuli zen 1898an, eta Valle Inclán, Jacinto Benavente, Antonio Machado eta abarrekin sendotu zituen harremanak. Espainian Nikaraguako enbaxadore izendatu zuten 1907. urtean.

## Bibliografia 
* *Primeras notas: epístolas y poemas* (1886)
* *Abrojos* (1887).
* *Canto épico a las glorias de Chile* (1887).
* *Rimas* (1887).
* *Azul...* (1888).
* *Los raros* (1896)
* *Prosas profanas y otros poemas* (1896-1901).
* *Peregrinaciones* (1901).
* *Cantos de vida y esperanza* (1905).
* *El canto errante*(1907).
* *Poema de otoño* (1910).
* *Canto a la Argentina y otros poemas* (1912).
* *La isla de oro* (1913).
* *La vida de Rubén Darío* (1914).
* *La isla de oro* (1915) (amaitu gabea).
* *La vida de Rubén Darío escrita por él mismo* (1916), bere bizitzari buruzkoa.

## Erreferentziak 
## Kanpo estekak 
* Euskarari ekarriak: Rubén Darío Ekarriak.armiarma.eus
Anna Politkovskaia

**Anna Stepanovna Politkovskaia** (; ; New York, 1958ko abuztuaren 30 &ndash; Mosku, 2006ko urriaren 7) kazetari errusiarra zen, oso ezaguna Vladimir Putinen, Errusiako presidentearen, politika gogor kritikatzeagatik.

## Bizitza 
Politkovskaia 1958an jaio zen New Yorken nahiz eta bere familia sobiet-ukrainar jatorrizkoa izan. Bere gurasoak Nazio Batuen Erakundean diplomatikoak ziren. Moskuko Estatu-Unibertsitatean kazetaritza ikasi zuen eta 1980an graduatu zen. Ondoren, *Izvestia* izena duen egunkarian hasi zen lanean. 1999ko ekainaz geroztik bere hilketara arte *Novaia Gazeta*n zutabeak idazten zituen.

Bere bizitzan zehar hainbat sari jaso zituen, Vladimir Putin eta Txetxeniako gatazkari buruzko hainbat lan argitaratzeagatik. Sari hauen artean azpimarragarriena 2004an jaso zuen. Nazioarteko Kazetaritzaren Vazquez Montalban saria da.

2006ko urriaren 7an tiroz hilda aurkitu zuten bere etxebizitzako igogailuan, ustez norbaitek hil ondoren.

## Ikus, gainera 
* Natalia Estemirova

## Kanpo estekak 
*  Eitb24.com-ek eskainitako albistea
*  Berriak eskainitako albistea
José Couso

**José Couso Permuí** (Ferrol, 1966ko urriaren 5a - † Bagdad, 2003ko apirilaren 8an) Telecinco espainiar telebista kate pribatuaren kameralaria zen.

## Bizitza 
José Couso Ferrolen (Galizia) jaio zen 1966an tradizio militarreko familia batean. Ezkonduta zegoen eta bi alaba zituen. 8 urtetan zehar Telecincorentzat egin zuen lan kameralari bezala. Urte horietan zehar Jon Sistiaga bere adiskidearen bahiketa Mazedonian, 1998ko Bagdadeko bonbardaketa, Kosovoko Gerra 1999an, Perrexil uhartearen gatazka, Prestigen ingurumen hondamendia, beste albisteen berri eman behar izan zuen. 2003an, Irakeko gerra hasi baino lehen Irakera bidali zuten beste taldekide batzuekin Iraketik berriak emateko, baina gerra hastear zegoenean, taldeko gehienak etxera itzuli ziren, Jon Sistiaga eta biak bakarrik geldituz. 2003ko apirilaren 8an, Palestina Hotelean herrialde askotako beste hainbeste kazetarirekin zeudelarik, Estatu Batuetako armadak hotelari tiro egin zion Thomas Gibson sarjentuaren erantzukizunpean. Eraso honetan, Taras Protsyuk Reuterseko kazetari ukrainarra hil eta Jose Couso hilzorian utzi zuten. Nahiz eta José Couso Bagdadeko ospitale batera eraman, ezin izan zuten ezer egin bere bizitza salbatzeko.
Canal Gasteiz

**Canal Gasteiz** 1996an sortu zen tokiko telebista katea izan zen. Azkenengo urteetan, Localia telebista taldearena izan eta gaztelania hutsezko programazioa emititzen zuen.

Telebistaren egoitza, Gasteizko Zaldiaran plazan egon zen.

## Kanpo estekak 
*  Canal Gasteizen webgunea.
*  Canal Gasteizi buruzko informazioa